एक्सेल डेभलपमेन्ट बैंकको लाभांश प्रस्ताब पारित भएको छ। बैंकको १२ औ बार्षिक साधारणसभाले संचालक समितिले प्रस्ताब गरेको ३०.१२ प्रतिशत बोनस र कर प्रयोजनका लागि १.५८ प्रतिशत नगद लाभांश पारित गरेको हो।
एक्सेलको हकप्रद तथा बोनसपछि चुक्ता पूँजी ६९ करोड २६ लाख ७४ हजार कायम भएको छ। गत आर्थिक बर्ष बैंकले १५ करोड ४ लाख खुद मुनाफा गरेको थियो। त्यस्तै बैंकले चालु आर्थिक बर्षको पहिलो त्रैमासमा बैंकले ३ करोड १५ लाख खुद मुनाफा गरेको छ।
साथै झापाको बिर्तामोडमा मुख्य कार्यालय रहेको एक्सेलको साधारणसभाले सर्वसाधारण समुहका शेयरधनिहरुबाट पुरुषोत्तम लम्साल लाई सञ्चालक निर्वाचित गरेको छ ।
यस बैंकले हाल झापा, इलाम र मोरङला विभिन्न २१ स्थानमा अवस्थीत आफ्ना शाखा कार्यालयहरु मार्फत ग्राहक समक्ष बैंकिङ्ग सेवा प्रदान गरिरहेको छ ।